Къэбэрдей-Балъкъэрым и Iэтащхьэ КIуэкIуэ Юрий IущIащ Сочэ къэрал университетым и ректор Романовэ Галинэ
ЩIыналъэм и унафэщI КIуэкIуэ Юрийрэ Сочэ къэрал университетым и ректор Романовэ Галинэрэ я зэIущIэм нэхъыбэу щытепсэлъыхьащ республикэм щIэныгъэкIэ и зэфIэкIым адэкIи хэгъэхъуэным, IэщIагъэлI Iэзэхэр гъэхьэзырыным ехьэлIа Iуэхугъуэхэм.
Иджыпсту еджапIэ нэхъыщхьэм егъэджэныгъэ Iэмал псомкIи щIэныгъэ щызрагъэгъуэт Къэбэрдей-Балъкъэрым щыщ цIыху 37-м. Нэхъыбэу зыхуеджэхэр — туризмэр, курорт Iуэхур. Университетыр къэрал аккредитацэм пхыкIащ.
Къэбэрдей-Балъкъэрыр, къыщыхагъэщащ зэIущIэм, Урысейм и курорт нэхъ цIэрыIуэхэр здэщыIэхэм ящыщ зыщ. 2016 гъэм республикэм зыщаплъыхьащ турист мин 420-м щIигъум. АдэкIэ зиужьын папщIэ отраслыр хуэныкъуэщ IэщIагъэлI лъэщхэм. Сочэ къэрал университетым дэлэжьэныр абы и лъэныкъуэкIэ мыхьэнэшхуэ зиIэ лъэбакъуэщ.
Ярославская Маринэ.
